পশ্চিমী ঝঞ্ঝা, উপকূলবর্তী তিন জেলায় বৃষ্টি সহ বজ্রপাতের পূর্বাভাস

ওয়েবডেস্ক- বঙ্গে বর্ষা (Monsoon) বিদায় নিয়েছে। ভোরের দিকে শীতের (Winter) হালকা শিরশিরানি ভাব।তবে রোদের তাপ এখনও বেশ প্রখর। বর্ষা বিদায় নিলেও পশ্চিমী ঝঞ্ঝার (Western Storm) প্রভাবে সপ্তাহান্তে উপকূলবর্তী (Costal District) তিন জেলায় হালকা বৃষ্টির পূর্বাভাস (Rain Alert) রয়েছে। তবে বর্ষা ফিরে আসার আর সম্ভাবনা নেই, এমনটাই জানিয়েছে আবহাওয়া দফতর।

হাওয়া অফিসের পূর্বাভাস অনুযায়ী, আবহাওয়া শুষ্ক থাকলেও শনি ও রবিবার উত্তরবঙ্গের (North Bengal) বেশ কয়েকটি জেলায় বৃষ্টির আশঙ্কা থাকছে। বঙ্গোপসাগরের কাছাকাছি উপকূল সংলগ্ন জেলাগুলিতে পশ্চিমী ঝঞ্ঝার প্রভাব বেশি থাকবে। সেইসঙ্গে দক্ষিণ-পশ্চিম বাতাসে কিছু জলীয় বাষ্প ঢুকবে। বাকি বেশ কিছু জেলায় উত্তর ও উত্তর-পশ্চিমের বাতাসের প্রভাব থাকবে। পশ্চিমী ঝঞ্ঝার প্রভাবে বৃষ্টি সহ বজ্রপাতের আশঙ্কা সপ্তাহান্তে।

আরও পড়ুন- সপ্তাহান্তে ফের বৃষ্টির সম্ভাবনা জেলায় জেলায়!

উত্তরবঙ্গে এই সপ্তাহের শেষে বৃষ্টিপাত হতে পারে দার্জিলিং, কালিম্পং ও জলপাইগুড়িতে। উত্তরবঙ্গের এই তিন জেলা এবং দক্ষিণবঙ্গের উপকূলবর্তী উত্তর ও দক্ষিণ ২৪ পরগনা এবং পূর্ব মেদিনীপুরে বৃষ্টিপাতের সম্ভাবনা থাকছে। জেলাগুলিতে বজ্রবিদ্যুৎ-সহ হালকা থেকে মাঝারি বৃষ্টি সহ বজ্রপাতের সতর্কতা রয়েছে।

আজ দিনের আকাশ মূলত পরিষ্কার থাকবে । সর্বোচ্চ এবং সর্বনিম্ন তাপমাত্রা যথাক্রমে ৩২ এবং ২৪ ডিগ্রির সেলসিয়াসের কাছাকাছি থাকবে। দক্ষিণবঙ্গে শুক্রবার পর্যন্ত বৃষ্টির সম্ভাবনা নেই। উপকূলবর্তী জেলাগুলিতে কোথাও কোথাও আংশিক মেঘলা আকাশ পরিষ্কার থাকবে। বাতাসে জলীয় বাষ্প বেশি থাকলেও খুব একটা অস্বস্তিদায়ক পরিস্থিতি থাকবে না। দক্ষিণবঙ্গের পশ্চিমের জেলাগুলিতে উত্তরে হওয়ার প্রভাব বেশি থাকে। হালকা শীতের অনুভূতি থাকবে।

অপরদিকে শুক্রবার পর্যন্ত উত্তরবঙ্গে বৃষ্টির আশঙ্কা নেই। আকাশ মেঘমুক্ত। আলিপুর আবহাওয়া দফতর সূত্রে খবর, আপাতত জাঁকিয়ে ঠান্ডা না পড়লেও সকালের দিকে শীতের আমেজ।

দেখুন আরও খবর-